Afghanistans flagg og våpen
Store norske leksikon,Geografi,Flagg og nasjonalsymboler,Flagg og våpen
Afghanistans flagg har tre vertikale striper i svart, rødt og grønt, med landets riksvåpen i midten. Våpenet viser en stilisert moské, flankert på begge sider av flagg på flaggstenger, omgitt av en krans av hveteaks bundet sammen med et bånd.
Flagget Afghanistan har skiftet nasjonalflagg mer enn 20 ganger siden 1900. De fleste hadde tre horisontale eller vertikale striper i grønt, hvitt (eller rødt) og svart, noen med islamske innskrifter, andre med statens våpen i midten. Fra 2002 har flagget tre vertikale, like brede striper i svart, rødt og grønt (regnet fra stangen) med statens våpen i hvitt i midten. Statsvåpenet Det nåværende våpenet ble tatt i bruk 2002 og modifisert i 2004. Det viser en stilisert moské med en bønnenisje og alter, flankert på begge sider av flagg på flaggstenger, omgitt av en krans av hveteaks bundet sammen med et bånd, der det nederst er skrevet Afghanistan. Øverst, der aksene møtes, står på arabisk Det er ingen annen Gud enn Allah, og Muhammed er Allahs profet, under dette står Gud er allmektig. Under moskeen står årstallet 1298, som i den islamske solkalender tilsvarer 1919, da landet oppnådde uavhengighet fra Storbritannia. Les mer i Store norske leksikon Afghanistan Afghanistans politiske system Afghanistans befolkning Afghanistans historie